**УСТАВ**

НА НАРОДНО ЧИТАЛИЩЕ “РОДОЛЮБИЕ-2006”

село АЙДЕМИР, община СИЛИСТРА, област СИЛИСТРА

***ГЛАВА ПЪРВА***

***ОБЩО ПРИЛОЖЕНИЕ***

***Чл.1(1)*** Народно читалище “Родолюбие-2006” – село Айдемир е традиционно самоуправляващо се българско културно-просветно сдружение, което изпълнява и държавни културно-просветни задачи. В неговата дейност могат да участват всички физически лица без ограничение на възраст и пол, политически и религиозни възгледи и етническо самосъзнание.

***(2)*** Народно читалище “Родолюбие-2006” е юридическо лице с нестопанска цел и обществено полезна дейност. То е създадено и функционира на основание на закона за народните читалища, закона за юридическите лица с нестопанска цел и този устав.

***(3)*** Народно читалище “Родолюбие-2006” има за седалище село Айдемир, улица “София” № 82

***Чл.2(1)*** Народно читалище “Родолюбие-2006” работи в тясно взаимодействие с учебни заведения и културни институти, обществени и държавни организации, които извършват културно-просветна дейност.

***Чл.3(1)*** Целта на Народно читалище “Родолюбие-2006” е да задоволява потребностите на хората, свързани със:

1. Развитие и обогатяване на културния живот, социалната и образователната дейност в населеното място.
2. Запазване на на обичаите и традициите на българския народ.
3. Развиряване на знанията на гражданите, приобщаване към ценностите и постиженията на науката, изкуството и културата.
4. Възпитание и утвърждаване на националното самосъзнание.
5. Осигуряване на достъп до информация.

***(2)*** За постигане на целта по Ал.1 читалището извършва основни дейности като:

1. Уреждане и подържане на библиотека, читалня, фото, фоно, филмо и видеотека, както и подържане на електронно информациона мрежа.
2. Развиване и подпомагане на любителско и художествено творчество.
3. Организиране на школи, кръжоци, курсове, клубове, кино и видеопоказ, празненства, концертни чествания и младежки дейности.
4. Събиране и разпространяване на знания за родния край.
5. Създаване и съхраняване на музейни сбирки.
6. Предоставяне на компютърни и интернет услуги.
7. Извършване и на допълнителни дейности, подпомагащи изпълнението на основните функции.

***(3)*** Читалището няма право да организира или да предоставя имуществото и залите си за хазартни игри и нощни заведения, за клубове с политически цели, на религиозни секти и други дейности, противоречащи на добрите нрави и българските традиции.

***Чл.4(1)*** Народно читалище “Родолюбие-2006” може да съюзява на местно, регионално и национално равнище за защита на своите интереси, за провеждане на съвместни дейности и инициативи.

***(2)*** Всеки щатен или хоноруван читалищен служител, независимо от своите политически и верски убеждения, членство в политически партии, движения и други несиндикални организации може да членува в синдикат, с цел представителство и защита при упражняване на своите за трудови, социални и граждански права.

***ГЛАВА ВТОРА***

***УЧРЕДЯВАНЕ И ИМЕНУВАНЕ***

***Чл.5(1)*** На учредителното събрание на група обществено заинтересовани дееспособни лица през 2006 година село Айдемир се основава Народно читалище, именувано “РОДОЛЮБИЕ” със седалище село Айдемир, улица “СОФИЯ” № 82 и преименувано на Народно читалище “Родолюбие-2006” съгласно актуализирания Закон за народните читалища.

***(2)*** Читалище могат да учредят /преобразуват/ най-малко 50 /петдесет/ дееспособни физически лица за селата или 150 /сто и петдесет/ дееспособни физически лица за градовете, които вземат решение на учредително събрание.

***(3)*** Учредителното събрание приема устава на читалището и избира неговите органи. Уставът урежда:

1. Найменование
2. Седалище
3. Целите
4. Източници на финансиране
5. Органите на управление и контрол, техните правомощия, начина на избирането им, реда за свикване им и за вземане на решения.
6. Начина на приемане на членове и прекратяване на членството, както и реда за определяне на членския внос.

***ГЛАВА ТРЕТА***

***ЧЛЕНУВАНЕ И УПРАВЛЕНИЕ***

***Чл.6(1)*** Читалището придобива качеството на юридическо лице с вписването му в регистъра на организациите с нестопанска цел на Агенцията по вписванията, в чийто район е читалището.

***(2)*** Вписването на читалищата в регистъра на Агенцията по вписванията се извършва без такси по писмена молба от настоятелството, към която се прилагат:

1. Протоколът от учредителното събрание.
2. Уставът на читалището, подписан от учредителите .
3. Нотариално заверен образец от подписа на лицето, представляващо читалището и валидният печат на читалището.

***(3) В регистъра се вписват:***

1. Найменование и седалището на читалището и източникът на първоначалното му финансиране.
2. Уставът
3. Иментата на членовете на настоятелството.
4. Името и длъжността на лицето, което представлява читалището.
5. Настъпилите промени по т.1.4.

***(4)*** Всяка промяна в обстоятелствата по ал.3 трябва да бъде заявена в 14-дневен срок от възникването й.

***Чл.7(1)*** Членовете на Народно читалище “Родолюбие-2006” са индивидуални, колективни и почетни.

***(2)*** Индивидуалните членове са български граждани. Те са действителни и спомагателни:

1. Действителните членове са дееспособни лица, български граждани, споделещи интересите на читалището и работещи за тяхното осъществяване, плащат редовно определения съгласно устава на читалището членски внос и имат право на глас.
2. За действителен член с право на глас се счита това лице, което работи за издигане и утвърждаване авторитета и доброто име на читалището, спазва устава,съдейства за постиганя не целите му, за изпълние решенията на общото събрание и настоятелството, подпомага съхраняването, обогатяването и обновяването на материалната база.
3. Спомагателните членове са лица до 18 години, приоритет участниците в дейността на читалището, плащат редовно определения съгласно устава на читалището членски внос и имат съвещателен глас.
4. Спомагателните членове не участват пряко в ръководната дейност на читалището, нямат право да избират и да бъдат избирани в настоятелството и проверителната комисия, но могат да присъстват в работата на общите събрания със съвещателен глас.

***(3)*** Колективните членове съдействат за осъществяване целите на читалището, подпомагат дейностите, поддържането и обогатяването на материалната база чрез: целеви средства от фондове, трудови инициативи от стопанска дейност, постъпления от културни прояви, помощи, дарения, завещания.

Колективните членове плащат членски внос според финасовите си възможности и броят на собствените си членове, но не по-малко от половината от определения съгласно устава на читалището членски внос за действителен член. Могат да участват в работата на общото събрание със свой делигиран представител с право на един глас.

 Колективни членове могат да бъдат:

1. Професионални организации
2. Стопански организации
3. Търговски дружества
4. Кооперации и сдружения
5. Културно-просветни и любителски клубове и творчески колективи

***(4)*** Почетни членове могат да бъдат български и чужди граждани с изключителни заслуги за читалището. Тяхното членство се определя и гласува от общото събрание на читалищното сдружение.

Почетните членове могат да посещават общите събрания и да упражняват право на глас.

***(5)*** Индивидуалните и колективни кандидати за членове се приемат по тяхно писмено заявление до председателя на читалището, който води за целта специално заверено отчетна книга, поддържаща легитимността и представителността на читалищното сдружение. Членството се удостоверява с членска карта, подписана от председателя и подпечатана с печата на читалището.

***Чл.8*** Членовете на Народно читалище “Родолюбие-2006” с право на глас имат следните права:

1. Да избират и да бъдат избирани ръководните органи читалището.
2. Да получават информация за решенията на настоятелството.

***Чл.9*** Членовете на Народно читалище “Родолюбие-2006” имат следните задължения:

1. Да спазват устава на читалището
2. Да съдействат за постигане на целите му, за изпълнение на решенията на общото събрание и настоятелството.
3. Да подпомагат според силите си съхраняването, обогатяването и обновяването на материалната база на читалището.
4. Да пазят и утвърждават авторитета и доброто име на читалището.

***Чл.10*** Членството в Народно читалище “Родолюбие-2006” може да се прекрати:

1. От настоятелството: при неплащане на членски внос за една година или при отказ от участие в дейността на читалището.
2. От настоятелството: по молба на лицето.
3. От общото събрание взето с 2/3 мнозинство от общия брои на членовете-за грубо нарушаване на устава или съзнателни действия срещу неговите цели, непристойно поведение, уронващо авторитета и доброто име на читалището, посегателство върху имуществото на читалището и след като са взети всички мерки за изправяне на провиненията – с изключване.

***Чл.11*** Народно читалище “Родолюбие-2006” се управлява по устав, съответстващ на Закона за народните читалища и приет на общо събрание.

***Чл.12*** Органи за самоуправление на Народно читалище “Родолюбие-2006” са общото събрание, настоятелството и проверителната комисия.

***Чл.13(1)*** Върховен орган на Народно читалище “Родолюбие-2006” е общото събрание.

***(2)*** Общото събрание се състой от всички членове на читалището, имащи право на глас.

***Чл.14(1)*** Общото събрание:

1. Приема, изменя и допълва устава.
2. Избира и освобождава председателя, членовете на настоятелството и на проверителната комисия.
3. Приема вътрешните актове, необходими за организацията на дейността на читалището.
4. Изключва членове на читалището.
5. Определя основните насоки на дейността на читалището, бюджета и годишния отчет.
6. Определя почетните членове на читалището.
7. Взема решения за членуване или прекратяване на членството в читалищния съюз.
8. Определя размера на членския внос.
9. Приема годишния отчет до 30 Март на следващата година.
10. Отменя решения на органите на читалището.
11. Взема решение за откриването на филиали на читалището след съгласуване с общината.
12. Взема решение за закупуване на недвижим имот и за даване право на строеж върху собствен имот.
13. Взема решение за прекратяване на читалището.
14. Взема решение за сезиране на съда във връзка със закононарушения на ръководни органи, членове на ръководни органи и отделни читалищни членове.

***(2)*** Решенията на общото събрание са задължителни за другите органи на читалището.

***Чл.15(1)*** Редовно общо събрание на Народно читалище “Родолюбие-2006” се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия и на 1/3 от членовете на читалището с право на глас. При отказ на настоятелството да свика извънредно събрание, когато има искане на проверителната комисия или на 1/3 от членовете, то се свиква от проверителната комисия или от инициативен комитет на 1/3 от членовете с право на глас. Смята се, че има отказ, ако настоятелството не предприеме нищо за свикване на извънредното събрание в продължение на 15 дни от искането.

***(2)*** Поканата за общо събрание се изпраща на всеки член в писмен вид срещу подпис. Тя трябва да съдържа дневния ред, датата, часа и мястото на провеждането му, както и кой го свиква. Поканата трябва да бъде получена най-малко 7 дни преди деня на събранието. В същия срок на общодостъпни места се поставят съобщения за събранието.

***(3)*** Всеки читалищен член има право да се запознае с проекторешенията на събранието предварително.

***(4)*** Общото събрание законно, ако присъстват най-малко половината от членовете на читалището с право на глас. При липса на кворум събранието се отлага с един час. Тогава събранието е законно, ако на него присъстват не по-малко от 1/3 от членовете при общо събрание и не по-малко от половината плюс 1 от членовете при извънредно общо събрание.

***(5)*** Извънредните общи събрания са законни, ако присъстват най-малко половината от действителните членове на читалището. При липса на кворум събранието се насрочва за друга дата, но не по-рано от една седмица. Тогава събранието е законно, колкото и членове да се явят.

***(6)*** Решенията по чл.13, ал.1, т.1,4,9,10,11 и 12 се вземат с мнозинството на най-малко 2/3 от действителните членове на читалището, а останалите се вземат с мнозинство повече от половината на присъстващите членове.

***(7)*** Броят на членовете на общото събрание трябва да съответства на изискванията на чл.8, ал.1 от Закона за народните читалища, т.е. най-малко 50 /петдесет/ дееспособни физически лица за селата.

***Чл.16(1)*** Изпълнителен орган на Народно читалище “Родолюбие-2006” е настоятелството, което се състой най-малко от трима членове, избрани за срок до 3 години. Броят на членовете и мандатът му се определя от общото събрание. Членовете на настоятелството немогат да са роднини помежду си и със секретаря на читалището по права и по съребрена линия до четвърта степен и да са съпрузи.

***(2)*** Настоятелството :

1. Свиква общото събрание.
2. Осигурява изпълнението на решения на общото събрание.
3. Подготвя и внася в общото събрание проекти за основните насоки на дейността, бюджета на читалището и утвърждава щата му.
4. Подготвя и внася в общото събрание отчет за дейността на читалището.
5. Утвърждава текущите планове за работа и щата на читалището.
6. Взема решения за отдаване на читалищни имоти по наем или аренда.
7. Назначава служителите и секретаря на читалището, утвърждава длъжностните характеристики.
8. Делигира права и задължения на секретаря, съобразно длъжностната му характеристика и организационната структура на читалището.
9. Приема нови членове и прекратява членството, съгласно устава на читалището.
10. Подготвя проекти за вътрешни актове по организацията на дейността читалището и ги внася за утвърждаване от общото събрание.
11. Полага грижи за стопанисване на читалищното имущество.

***(3)*** Настоятелството взема решение с мнозинство на повече от половината си членове.

***(4)*** Членовете на проверителната комисия могат да присъстват на заседанията на настоятелството със съвещателен глас.

***Чл.17(1)*** Председателят Народно читалище “Родолюбие-2006” е член на настоятелството и се избира от общото събрание за срок до 3 години.

***(2)*** Председателят:

1. Организира дейността на читалището съобразно закона, устава и решенията на общото събрание.
2. Представлява читалището.
3. Свиква и ръководи заседанията на настоятелството и председателства общото събрание.
4. Ръководи текущата дейност на читалището.
5. Отчита дейността си пред настоятелството.
6. Сключва и прекратява трудовите договори със служителите съобразно бюджета на читалището и въз основа решение на настоятелство.

***Чл.18(1)*** Проверителната комисия на Народно читалище “Родолюбие-2006” се състои на малко от трима членове, избрани за срок до 3 години. Броят на членовете на комисията се определя от общото събрание.

***(2)*** Членовете на проверителната комисия немогат да бъдат лица, които са в трудови правни отношения с читалището или са роднини на членове на настоятелството по права линия, съпрузи, братя, сестри и роднини по сватовство от първа степен.

***(3)*** Проверителната комисия осъществява върху дейността на настоятелството и председателя на читалището по спазване на закона, устава и решенията на общото събрание.

***(4)*** При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

***Чл.19*** Не могат да бъдат избирани за членове на настоятелството и на проверителната комисия лица, които са осъждани на лишаване от свобода за умишлени престъпления от общ характер.

***ГЛАВА ЧЕТВЪРТА***

***ИМУЩЕСТВО И ФИНАНСИРАНЕ***

***Чл.20(1)*** Имъществото на Народно читалище “Родолюбие-2006” се състои от собствени недвижими имоти, движими вещи, ценни книжа, авторски права, вземания, предоставени за безвъзмездно ползване недвижими имоти, други права и задължения.

***(2)*** Читалищното ръководство полага еднакви грижи на добър стопанин за опазването както на собственото, така и на предоставеното за ползване имущество.

***Чл.21*** Народно читалище “Родолюбие-2006” набира средства от следните източници:

1. Членски внос
2. Постъпления от културни прояви, културно-просветна информационна дейност.
3. Такси от курсове, школи и други форми на обучение.
4. Авторски и изпълнителски права, вещни права, други права и задължения.
5. Допълнителни дейности, подпомагащи основните чрез своето съдържание или финансово.
6. Целеви срества от обществени фондове, от държавни и общински бюджети.
7. Субсидия от държавни и общински бюджети.
8. Наеми от движимо и недвижимо имущество.
9. Стопански дейности на обществени организации, трудови инициативи на граждани, от обществени услуги.
10. Помощи, дарения, завещания от физически и юридически лица, професионални организации, стопански организации, търговски дружества, кооперации и сдружения, културно-просветни или любителски клубове и творчески колективи.

***Чл.22(1)*** Предвидените по държавния и общинския бюджет целеви средства и субсидията за читалищна дейност, както и набраните по чл.20 се предоставят на читалищното настоятелство за самостоятелно управление.

***(2)*** Читалищното настоятелство участва със свой упълномощен представител – председателя в комисията за разпределение на държавната и общинската субсидия.

***(3)*** Единният читалищен бюджет се формира от всички източници - собствени и от субсидии, дарения и пр.

***Чл.23(1)*** Председателят на читалището ежегодно в срок до 10 Ноември е длъжен да представи на кмета на общината предложение за дейността на читалището през следващата година.

***(2)*** Председателят на читалището представя ежегодно до 31 Март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

***Чл.24(1)*** Настоятелството на Народно читалище “Родолюбие-2006” изготвя годишния отчет за приходите и разходите, който се приема от общото събрание.

***(2)*** Частта от отчета за приходите и разходите, която се отнася до изразходването на държавната и общинската събсидия, се представя на общината ежегодно.

***Чл.25(1)*** Настоятелството на Народно читалище “Родолюбие-2006” не може да отчуждава недвижими вещи и да учредява ипотека върху тях.

***(2)*** Движими вещи могат да бъдат отчуждавани или залагани само с протоколно решение на настоятелството.

***Чл.26*** Недвижимото и движимото имущество, собственост на Народно читалище “Родолюбие-2006”, както и приходите от него не подлежат на принудително изпълнение, освен за вземания, произтичащи от трудови правоотношения.

***ГЛАВА ПЕТА***

***ПРЕКРАТЯВАНЕ***

***Чл.27(1)*** Народно читалище “Родолюбие-2006” може да бъде прекратено по решение на общото събрание, вписано в регистъра на Агенцията по вписванията, ако:

1. Дейността му противоречи на закона, устава и добрите нрави.
2. Имуществото му не се използва според целите и предмета на дейността на читалището.
3. Е налице трайна невъзможност читалището да действа или не развива дейност за период от две години.
4. Не е учредено по законовия ред.
5. Е обявено в несъстоятелност.

***(2)*** Прекратяване на читалището по решение на Агенцията по вписванията може да бъде поставено по искане на министъра на културата или на прокурора.

***Чл.28(1)*** Разпределянето на останалото след удовлетворяването на кредиторите имущество се решава съгласно този устав, доколкото в закона не е предвидено друго. Ако решение не е било взето до прекратяването, то се взема от ликвидатора на читалището.

***(2)*** Ако не съществуват лица по ал.1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

***(3)*** Имуществото по предходните алинеи не може да се разпределя, продава или по какъвто и да е било начин да се прехвърля на ликвидатор, назначен извън кръга на лицата по ал.2, с изключение на дължимото им възнаграждение.

***(4)*** Лицата, придобили имущество в резултат на извършената ликвидация по ал.1-3, отговарят за задълженията на читалището до размера на придобитото.

***ПРЕХОДНИ И ЗАКЛЮЧИТЕЛНИ РАЗПОРЕДБИ***

1. Настоящият устав е изменен и допълнен на основание Закона за народните читалища /изм. Д.в. бр.42 от 05 Юни 2009г./ и е приет от общото събрание на Народно читалище “Родолюбие-2006”, проведено на 30.03.2010г.
2. Уставът урежда:

а/ найменованието;

б/ седалището;

в/ целите;

г/ източници на финансиране;

д/ органите на управление и контрол, техните правомощия, начина на избирането им, реда за свикване им и вземане на решения;

е/ начина за приемане на членове и прекратяване на членство, както и реда за определяне на членския внос.

1. Народно читалище “Родолюбие-2006” се регистрира съгласно разпоредбите на Закона за народните читалища приет на 37-мо Народно събрание на 09 Октомври 1996г., обнародван, ДВ, бр.89 от 22 Октомври 1996г., изм., бр.96 от 1997г., бр.90 от 1999г. И придобива качеството на юридическото лице с вписването му в регистъра за организациите с нестопанска цел на окръжния съд, в чийто район е седалището на читалището , а именно Силистренски окръжен съд.
2. Празници на Народно читалище “Родолюбие-2006” и на неговите членове са:

а/ 3-ти Март – ден на Освобождението на България

б/ 24 Май – ден на българската просвета и култура и на славянската писменост.

1. Читалищното сдружение има кръгъл печат с надпис:

**Народно читалище „Родолюбие-2006” – Айдемир**

 **Настоящият устав е приет на общо-отчетно събрание, проведено на 30.03.2010г.**

Изготвил: ............................................................

 /председател на НЧ „Родолюбие-2006“ – Стоян Орманджиев/

**НАРОДНО ЧИТАЛИЩЕ “РОДОЛЮБИЕ-2006” – с. АЙДЕМИР**

СПИСЪК НА НОВОТО ЧИТАЛИЩНО НАСТОЯТЕЛСТВО

НА НАРОДНО ЧИТАЛИЩЕ “РОДОЛЮБИЕ-2006” село АЙДЕМИР, община СИЛИСТРА, област СИЛИСТРА

|  |
| --- |
| Списък на новото читалищно настоятелство |
|

|  |  |  |  |
| --- | --- | --- | --- |
| ***№*** | ***Име*** | ***Фамилия*** | ***Длъжност*** |
| 1. | Стоян | Орманджиев | Председател |
| 2. | Стоян | Тодоров | Член |
| 3. | Радослав | Петров | Член |
| 4. | Петя | Василева | Член |
| 5. | Елена | Иванова | Член |

 |

|  |
| --- |
| Контролна /проверителна/ комисия -членове |
|

|  |  |  |  |
| --- | --- | --- | --- |
| ***№*** | ***Име*** | ***Фамилия*** | ***Длъжност*** |
| 1. | Георги | Спасов | Председател ПК |
| 2. | Боян | Цветков | Член |
| 3. | Свилен | Димитров | Член |

 |

Секретар на НАРОДНО ЧИТАЛИЩЕ “РОДОЛЮБИЕ-2006” село АЙДЕМИР

***Диана Илиева***

Изготвил: ............................................................

 /председател на НЧ „Родолюбие-2006“ – Стоян Орманджиев/

СПИСЪК с членовете на настоятелството при Народно Читалище "Родолюбие-2006" - село Айдемир Длъжност в институцията

1 Боян Пенчев Цветков – Член на проверителна комисия

2 Георги Йорданов Спасов – Председател на проверителна комисия

3 Дияна Йорданова Илиева - Секретар

4 Елена Йорданова Иванова – Член на настоятелството

5 Петя Стоянова Василева –Член на настоятелството

6 Радослав Петров Петров – Член на настоятелството

7 Свилен Иванов Димитров – Член на настоятелството

8 Стоян Иванов Орманджиев – Председател на Читалището

9 Стоян Тодоров Стоянов – Член на проверителна комисия

**ОБЩИНА СИЛИСТРА – ДЕЙНОСТ „КУЛТУРА“**

**ДОКЛАД**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2022 г**

**НА НЧ „РОДОЛЮБИЕ - 2006“**

**с. АЙДЕМИР**

……………………………………………………………………………………

№ ВИД МЕРОПРИЯТИЕ ДАТА …………………………………………………………………………………...

1. Изработване на мартеници от деца и членове на читалището, и подаряването им на деца от детските градини, хора от селото, в „Център за настаняване от семеен тип за лица с психични разстройства “ и „Дом за пълнолетни лица с физически увреждания“ с. Айдемир.**-01 Март 2022г.**
2. Поднасяне на венец на паметника на загиналите във войните в центъра на с. Айдемир. Тържествено честване на Трети март-Национален празник на Република България-144г. от Освобождението. Поднасяне на венци и цветя пред паметниците на Стефан Караджа, к-н Георги Мамарчев и граф Лев Толстой.-**03 Март 2022г.**
3. Провеждане на 46-я Традиционен Празник на кукерите и маските-**06 Март 2022г.**
4. **„**8-ми март международен ден на жената**“-**подаряване на цветя и картички послучай празника на жената. Над 100 бр. цветя и ръчно изработени от айдемирските деца картички, бяха подарени на работещите в селото жени -**08** **Март 2022г**.
5. Участие на Кукерската група във фестивала на маскарадните игри „Старци в Турия“ с. Турия общ. Павел Баня.**-26 Март 2022г.**
6. Организиране на Пролетен концерт „Лазар иде- представяне на обичая „лазаруване“, Лазарски песни и танци-участват деца от детски градини от селото и от гр. Силистра. Също и провеждане на конкурс „Шарено яйце и бабиния козунак“-**16 Април 2022г.**
7. Участие на танцов състав и певческа група при НЧ“Родолюбие-2006“ във Великденски празници в с. Червена вода, обл.Русе-**22 Април 2022г.**
8. *Организация и провеждане на Традиционно общоселско веселие „Гергьовска томбола* – **06 Май 2022г.**
9. *Участие на Младежки танцов състав и на Мъжка певческа група, в Традиционен Общински преглед „Пролетни игри и песни“-***28 Май 2022г.**
10. *Организация и провеждане на 1-Юни Международен ден на детето* , организиране на игри и забавления с участието на Куклен театър гр.Силистра-– **01 Юни 2022г.**
11. *Организация и провеждане на Концерт с участие на Петя Панева и оркестър „Извор“ гр. Добрич по повод сборът на село Айдемир –* **12 Юни 2022г.**
12. Организация и провеждане на уникална изложба на картини на над десет Айдемирски художници-**10-18 Юни 2022г.**
13. Организация и провеждане на празника Еньовден- рано сутринта на 24 юни група деца и моми от селото пеят песни и берат билки**-24 юни 2022г.**
14. Участие на Детска танцова група и Мъжка певческа група в „Празник на водните лилии“ с. Малък Преславец-2022г.- **18 Юни 2022г.**
15. Участие на Младежки танцов състав и Мъжка певческа група при Читалището, в Национален танцов фестивал „Танцът на Българина“ с. Калипетрово- **02 Юли 2022г.**
16. Участие на танцов състав с ръководител Симеон Симеонов, в „Слънчева Добруджа“ гр.Силистра-**25 Юли 2022г.**
17. Участие във фолклорен събор „Иширково пее и танцува“ с. Иширково-**17 Септември 2022г.**
18. Участие на самодейните състави на Коледен концерт в с. Калипетрово-**10 Декември 2022г.**
19. Участие в „Стани нине господине“-27 фестивал на коледарските групи гр.Силистра-**17 Декември 2022г.**
20. *Организация и провеждане на „Коледно новогодишен концерт“ и конкурс за „Най-автентична сурвакничка“,*също така и Дядо Коледа с подаръци за най-малките**– 23 Декември 2022г.**
21. Подаряване на лакомства и подаръци в двата социални дома в с. Айдемир-**24 Декември 2022г.**

Изготвил: ............................................................

**/печат/** /член в настоятелството на НЧ „Родолюбие-2006“ – георги спасов/

**21.03.2023г.** Изготвил: ............................................................

с.Айдемир /председател на НЧ „Родолюбие-2006“ – стоян орманджиев/

***План-програма за 2023 година***

-**Месец Януари** – заснемане на филм на обичая „коледуване“. Кукерската група взе участие в „Сурва 2023“ гр. Перник – XXIX Международен фестивал на маскарадните игри – 27 Януари 2023г.

- **Месец Февруари** – обособи се кът по случай Св. Валентин пред сградата на читалището „Запечатай спомен“, всеки който се чувства влюбен може да се снима пред декора. Участие на кукерската група в „Кукерландия 2023“ в гр. Ямбол – 25 Февруари 2023 г. Организиране и провеждане на 47-ми Традиционен Празник на кукерите и маските с. Айдемир.

- **Месец Март** – „Направи и подари здраве и сила“ – изработване на мартеници от деца и членове на читалището и подаряването им на децата от детските градини в селото и в двата социални дома – 1 Март. На 3 Март – Националния празник на България, членове на читалището облечени в национални носии, поднесоха венци пред паметниците в с. Айдемир и гр. Силистра. Кукерите при читалището бяха поканени и участваха на 22-ро издание на Фестивал на маскарадните игри в Стара Загора – 4 Март. Над 100 бр. цветя и ръчно изработени картички от децата в кръжока в читалището бяха подарени на работещите жени в с. Айдемир по случай 8- ми Март. На 11 Март се проведе Годишно отчетно събрание. Участие на кукерската група при НЧ „Родолюбие-2006“с. Айдемир в XVI Национален фестивал на кукерите „Калипетрово 2023“ с. Калипетрово.

- **Месец Април** – 1 Април НЧ „Родолюбие-2006“ организира Пролетен концерт „Лазар иде“, представяне на обичая „лазаруване“ от деца и девойки , също така ще изпълнят лазарски песни и танци, с концерта читалището иска да поздрави всички жители на с. Айдемир по случай празниците: Цветница, Лазаровден и Великден. На 7 Април кукерската група е поканена да участва по програма на МОН в силистренско училище. Поредната покана е отправена към нашето читалище от с. Столетово, общ. Карлово, на Кукер фест – спектакъл „Всички маски са различни“.

- **Месец Май** – Организация и провеждане на „На личен ден Гергьовден“, традиционно общоселско празнуване на празника, и Гергьовска томбола 6 Май. На 20 Май, младежкия танцов състав и мъжка певческа група ще вземат участие в Общински преглед „Пролетни игри и песни“ гр. Силистра.

- **Месец Юни** – 1 Юни „Айдемирските деца – нашите слънца“ – организиране на игри и забавления, също и много изненади. 4 Юни честваме събора на селото, който ще бъде изпълнен с музика, песни и танци. Еньовден 24 Юни – за поредна година децата и момите берат росни билки и цветя рано сутринта, за здраве.

- **Месец Юли** – **Септември** – Творческа почивка.

- **Месец Октомври** – Откриване на новата творческа година на читалището.

- **Месец Ноември** - „Има ли будители днес?“ – мероприятия съвместно с детските градини в селото.

- **Месец Декември** – Участие на коледарската група към читалището във фестивал на коледарските групи в „Стани нине господине“ гр. Силистра. Организиране и провеждане на „Коледно новогодишен концерт“ с участието на всички самодейни групи на НЧ „Родолюбие-2006“ с. Айдемир.